Ռուսաստանյան պետական «ՌԻԱ Նովոստի» գործակալությունը Փաշինյանի հրաժարականը մեկնաբանելու համար դիմել է երկրորդ նախագահ Ռոբերտ Քոչարյանին։ Քոչարյանը գործակալությանն ասել է, որ իր կարծիքով արտահերթ ընտրությունների հետևանքով Հայաստանում կհաստատվի քաղաքական մենաշնորհ: Նա մտավախություն է հայտնել, որ էյֆորիայի պայմաններում չի հաջողվի ձևավորել արժանի խորհրդարան: Հայաստանի երկրորդ նախագահի խոսքով` լիակատար իշխանությունը նաև լիակատար պատասխանատվություն է ենթադրում: – «Կձևավորվի նոր իշխանություն, որը կարտացոլի հանրության այսօրվա տրամադրությունը, և այս պահից սկսած այդ իշխանությունը պետք է լիակատար պատասխանատվություն կրի այն ամենի համար, ինչ տեղի է ունենում երկրում», – ասաց Քոչարյանը: